b'\n_START_ARTICLE_\nWilliam H. Seward\n_START_SECTION_\nRani \xc5\xbeivot\n_START_PARAGRAPH_\nWilliam Henry Seward je ro\xc4\x91en u mjestu Florida u saveznoj dr\xc5\xbeavi New York, 16. svibnja 1801. godine. Studirao je pravo na Union Collegeu, gdje je i diplomirao 1820. godine. Nakon \xc5\xa1to se upoznao sa uvjetima \xc5\xbeivota robova u Georgiji pridru\xc5\xbeio se abolicionistima, a u pravnoj praksi se pridru\xc5\xbeio svom puncu Elijahu Milleru. Ovu suradnju je zaustavio kada su ga izabrali u senat New Yorka. U svom progresivnom programu zalagao se i za ve\xc4\x87i utro\xc5\xa1ak novca na obrazovanje, osnivanja \xc5\xa1kola za imigrante na njihovom jeziku i od strane njihovih vjerou\xc4\x8ditelja, te pobolj\xc5\xa1anje uvjeta u zatvorima. Kada je izabran za Guvernera New Yorka, bio je pripadnik Vigovske stranke. Ve\xc4\x87 u po\xc4\x8detku se pokazao kao vo\xc4\x91a u borbi za oslobo\xc4\x91enje robova. Tvrdio je da postoji i vi\xc5\xa1i zakon od Ustava, a robovlasni\xc5\xa1tvo je moralno lo\xc5\xa1e. Na sudu je branio odbjegle robove, a 1850. je rekao da ako se Amerika ne oslobodi robavlasni\xc5\xa1tva do\xc4\x87i \xc4\x87e do gra\xc4\x91anskog rata. Ovo je izrekao povodom potpisivanja Kompromisa iz 1850. godine, \xc4\x8diji je o\xc5\xa1tar protivnik bio.\n_START_SECTION_\nSeward kao republikanac\n_START_PARAGRAPH_\nGodine 1855., Seward je pre\xc5\xa1ao u Republikansku stranku, kada su ga ponovo izabrali za senatora New Yorka. Nakon toga je njegova politi\xc4\x8dka popularnost opala, republikanci ga nisu predlagali na mjesto senatora zbog radiklane pro\xc5\xa1losti, a radikali ga nisu podr\xc5\xbeavali zbog pridru\xc5\xbeivanja desni\xc4\x8darima. Zanimljivo je kako Seward nije bio abolicionist (iako je bio protivnik ropstva), kao \xc5\xa1to je to bio Lincoln, ve\xc4\x87 je smatrao da sama povijest treba uni\xc5\xa1titi ropstvo, a ne rat.\n_START_SECTION_\nDr\xc5\xbeavni tajnik tijekom Gra\xc4\x91anskog rata\n_START_PARAGRAPH_\nPrilikom izbora 1860. godine, bio je gotovo siguran kandidat Republikanske stranke, no na to je mjesto izabran Abraham Lincoln. Kada je Lincoln izabran za predsjednika, Seward je postao njegov lojalni Dr\xc5\xbeavni tajnik. Tijekom gra\xc4\x91anskog rata Seward je osnovao tajnu policiju koja je hvatala civile zbog nelojalnosti, kao \xc5\xa1to su sabota\xc5\xbea i \xc5\xa1pijunirenje. Ovi politi\xc4\x8dki zatvorenici nisu izvo\xc4\x91eni pred sudove, nisu im se govorili razlozi njihovog uhi\xc4\x87enja niti za \xc5\xa1to su osumnji\xc4\x8deni, a istrage o tim zlo\xc4\x8dinima nikada nisu vo\xc4\x91ene.\n_START_SECTION_\nVanjska politika\n_START_PARAGRAPH_\nZalagao se za priklju\xc4\x8denje Djevi\xc4\x8danskih otoka, zaljeva Saman\xc3\xa1, ameri\xc4\x8dku kontrolu Paname i kupovinu Aljaske. No, uspio je izvesti samo posljednje. Dana 30. o\xc5\xbeujka 1867. godine kupio je Aljasku od Rusije za $7,200,000 (vrijednost koja danas iznosi otprilike $96,604,813.22). Ovaj \xc4\x8din nai\xc5\xa1ao je na sna\xc5\xbene kritike javnosti, te je \xc4\x8dak nazivan i "Sewardova ledena kutija" ili "Sewardova glupost", a \xc4\x8dak je i sam predsjednik Johnson kritiziran zbog dopu\xc5\xa1tanja ovo \xc4\x8dina, zbog \xc4\x8dega je i nastao naziv "Johnsonov polarni vrt". Kasnije se ispostavilo kako \xc4\x87e Aljsaka postati va\xc5\xbean izvor nafte, plina i zlata za SAD, te jedan od pokreta\xc4\x8da razvoja Sjedinjenih Dr\xc5\xbeava, \xc5\xa1to je dovelo do povla\xc4\x8denja kritika prema tajniku Sewardu.\n_START_SECTION_\nPoku\xc5\xa1aj atentata\n_START_PARAGRAPH_\nIste no\xc4\x87i kada je izvr\xc5\xa1en atentat na Abraham Lincolna, Lewis Powell je poku\xc5\xa1ao izvr\xc5\xa1iti atentat na Sewarda. Powell je do\xc5\xa1ao do Sewardove sobe tako \xc5\xa1to je rekao portiru da mu nosi lijek. Prije nego je u\xc5\xa1ao do Sewarda, susreo je njegovog sina Fredericka u kojeg je pucao nakon \xc5\xa1to ga je ovaj poku\xc5\xa1ao udaljiti rekav\xc5\xa1i da mu otac spava. Powell je krenuo natrag, no onda se naglo okrenuo i pucao u Frederickovu glavu, no proma\xc5\xa1io je. U naletu panike, nasrnuo je na njega i izudarao ga pi\xc5\xa1toljem, ostaviv\xc5\xa1i ga na podu u kriti\xc4\x8dnom stanju. Nakon toga je u\xc5\xa1ao u sobu Sewardovu sobu i nekoliko puta ga ubo no\xc5\xbeem u lice i vrat. Pri tome je ozlijedio jo\xc5\xa1 dvoje njegove djece Augustusa iFanny, njegovu medicinsku sestru, narednika Georgea F. Robinsona, i glasnika Emericka Hansella koji su u\xc5\xa1li kada je Powell po\xc4\x8deo bje\xc5\xbeati. Iako je uspio pre\xc5\xbeivjeti, zahvaljuju\xc4\x87i prethodnoj povredi vrata zbog koje je nosio \xc4\x8dvrste medicinske ovratnike, na licu su mu trajno ostali vidni o\xc5\xbeiljci._NEWLINE_Powella su uhvatili i pogubili 7. srpnja 1865. godine, zajedno s Davidom Heroldom, Georgeom Atzerodtom i Mary Surratt, optu\xc5\xbeenim za zavjeru pri atentatu na Lincolna.\n_START_SECTION_\nKraj \xc5\xbeivota i smrt\n_START_PARAGRAPH_\nNakon \xc5\xa1to je Ulysses S. Grant postao predsjednik, Seward se umirovio i ostatak svog \xc5\xbeivota proveo putuju\xc4\x87i i pi\xc5\xa1u\xc4\x87i. Dana 10. listopada 1872. godine preminuo je u svojoj ku\xc4\x87i u Auburnu od posljedica ote\xc5\xbeanog disanja. Pokopan je na groblju Fort Hill u Auburnu. Njegov sin Frederik izdao je kasnije o\xc4\x8deve memoare.'